<classify> ESTHER MBUSSI- KIGOMA JUMLA ya Sh milioni zimetengwa na Mamlaka ya Bandari Tanzania TPA,kwa ujenzi wa barabara na kulipa fidia wakazi katika Bandari ya Kagunga mkoanihapa, inayounganisha mpaka wa Burundi na Tanzania. Pia imetoa Sh milioni 190 kwa ujenzi wa soko la kisasa lililopo karibuna bandari hiyo ambalo ujenzi wake umefikia asilimia 45. Akizungumza na waandishi wa habari mjini Kigoma jana, Meneja wa Bandari ya Ziwa Tanganyika, AjuayeMsese, alisema hatua hiyo inatokana na barabara ya lami kuishia katika mpaka waBurundi huku njia ya kuifikia bandari hiyo ambayo ni mita 700 ikiwa ya vumbi. Katika bandari hii kuna barabara ya kiwango cha lami lakiniimeishia katika mpaka wa Burundi hivyo barabara ya kuingia bandarinihaijaunganishwa hivyo TPA imetenga fedha hizo kwa ajili ya kulipa fidia zawakazi na kujenga barabara za kiwango cha changarawe. Lakini pia tuna lengo la kushirikiana na Halmashuari ya wilayahii kufanya mradi wa ujenzi wa soko ni kufungua fursa za kibiashara katikabandari hiyo inayounganisha nchi za Tanzania, Burundi na Congo. Pamoja na mambo mengine, bandari hii ni ya kimkakati hivyo ni muhimukuwa na mazingira mazuri kama miundombuni imara ili kuunganisha nchi hizo tatu kibishara,alisema. Kuhusu biashara alisema bidhaa nyingi zinazoletwa na meli bandarinihapo zinatoka katika nchi za Burundi,Rwanda na Jamhuri ya Kidemokrasia ya Congo. Aidha, akizungumzia miradi inayoendelea bandarini hapo alisema tayariujenzi wa gati litakalosaidia meli kutia nanga umekamilika, majengo ya ofisi,nyumba za wafanyakazi, jengo la abiria, ghala na mengine. Kukamilika kwa miradi hi, kutawezesha bandari kupata mapato ya kutosha, alisema. Naye Kaimu Mhandisi wa Bandari ya Ziwa TanganyikaTPA, Injinia NyakatoMwamnana, alisema ujenzi wa gati hilo litakalodumu kwa zaidi ya miaka 50,umegharimu Sh bilioni 3.3 ambapo ulianza Agosti mwaka 2015. Uwepo wa gati hili utasaidia kuhudumia shehena katika nchi zaBurundi, Congo na Tanzania na utaziunganisha nchi hizo katika kukuza uchumi. Pia gati hili lina ukubwa wa mita 20 na inaweza kuhudumia meliyenye urefu mita 72 wa kina cha mita tano. Akizungumzia ujenzi wa soko hilo, Kidawa Bakari ambaye anafanyabiashara ya genge, alisema utawasaidia kukuza biashara zao kutokana namwingiliano wa wafanyabiashara wengine kutoka Burundi. Soko hili likiisha tutafanya biashara hasa siku ya soko, kwanikwa sasa tumekuwa tukipata tabu hasa wakati wa mvua kwani hakuna mahali pakujikinga, alisema.  <topic>: KITAIFA 